CELEX: 31989R3815
Language: el
Date: 1989-12-19 00:00:00
Title: Κανονισμός (ΕΟΚ) αριθ. 3815/89 της Επιτροπής της 19ης Δεκεμβρίου 1989 για λεπτομέρειες εφαρμογής του μηχανισμού αντισταθμίσεως κατά την εισαγωγή των οπωροκηπευτικών προελεύσεως Ισπανίας

Avis juridique important

|

31989R3815

Κανονισμός (ΕΟΚ) αριθ. 3815/89 της Επιτροπής της 19ης Δεκεμβρίου 1989 για λεπτομέρειες εφαρμογής του μηχανισμού αντισταθμίσεως κατά την εισαγωγή των οπωροκηπευτικών προελεύσεως Ισπανίας  

Επίσημη Εφημερίδα αριθ. L 371 της 20/12/1989 σ. 0028 - 0029

***** ΚΑΝΟΝΙΣΜΟΣ (ΕΟΚ) αριθ. 3815/89 ΤΗΣ ΕΠΙΤΡΟΠΗΣ  της 19ης Δεκεμβρίου 1989  για λεπτομέρειες εφαρμογής του μηχανισμού αντισταθμίσεως κατά την εισαγωγή των οπωροκηπευτικών προελεύσεως Ισπανίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 3709/89 του Συμβουλίου της 4ης Δεκεμβρίου 1989 για τον καθορισμό των γενικών κανόνων εφαρμογής της πράξης προσχώρησης της Ισπανίας και της Πορτογαλίας όσον αφορά το μηχανισμό αντισταθμίσεως κατά την εισαγωγή οπωροκηπευτικών προελεύσεως Ισπανίας (1), και ιδίως το άρθρο 4 παράγραφος 1,  Εκτιμώντας:  ότι ο κανονισμός (ΕΟΚ) αριθ. 3709/89 καθόρισε ιδίως τους γενικούς κανόνες εφαρμογής του μηχανισμού αντισταθμίσεως κατά την εισαγωγή οπωροκηπευτικών προελεύσεως Ισπανίας, που καθιερώθηκε από το άρθρο 152 της πράξης προσχώρησης·  ότι θα πρέπει να καθοριστούν οι λεπτομέρειες διαπιστώσεως και η ανακοίνωση των τιμών των προϊόντων της Κοινότητας των Δέκα και των ισπανικών προϊόντων που είναι αναγκαίες για τη λειτουργία του μηχανισμού αντισταθμίσεως·  ότι πρέπει να χρησιμοποιηθούν, κατά το μέτρο του δυνατού, τα στοιχεία που έχουν ήδη ανακοινωθεί από τα κράτη μέλη στην Επιτροπή στα πλαίσια του κανονισμού (ΕΟΚ) αριθ. 2118/74 της Επιτροπής της 9ης Αυγούστου 1974 για τον καθορισμό των λεπτομερειών εφαρμογής του συστήματος των τιμών αναγωγής στον τομέα των οπωροκηπευτικών (2), όπως τροποποιήθηκε τελευταία από τον κανονισμό (ΕΟΚ) αριθ. 3811/85 (3)·  ότι τα μέτρα που προβλέπονται στο παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Οι τιμές που θα ληφθούν υπόψη για τον καθορισμό της κοινοτικής τιμής προσφοράς που αναφέρεται στο άρθρο 152 παράγραφος 2 στοιχείο α) της πράξης προσχώρησης είναι οι τιμές του προϊόντος αυτού όπως καθορίζονται στο άρθρο 3 παράγραφος 1 του κανονισμού (ΕΟΚ) αριθ. 2118/74 και ανακοινώνονται από τα κράτη μέλη της Κοινότητας των Δέκα σύμφωνα με τις διατάξεις του άρθρου 2 του ιδίου κανονισμού.  2. Το ποσό που θα προστεθεί, ως δαπάνες μεταφοράς, στον αριθμητικό μέσο όρο των τιμών στην παραγωγή κάθε κράτους μέλους της Κοινότητας των Δέκα υπολογίζεται κατ' αποκοπή για κάθε προϊόν κατ' έτος, κατά τον καθορισμό της κοινοτικής τιμής προσφοράς.  Άρθρο 2  1. Οι τιμές που θα ληφθούν υπόψη για τον υπολογισμό της τιμής προσφοράς του ισπανικού προϊόντος που αναφέρεται στο άρθρο 152 παράγραφος 2 στοιχείο β) της πράξης προσχώρησης είναι οι τιμές του προϊόντος αυτού όπως καθορίζονται στο άρθρο 3 παράγραφος 1 του κανονισμού (ΕΟΚ) αριθ. 2118/74 και ανακοινώνονται από τα κράτη μέλη της Κοινότητας των Δέκα.  2. Οι τιμές των ισπανικών προϊόντων διαπιστώνονται και υπολογίζονται σύμφωνα με τις διατάξεις του άρθρου 5 του κανονισμού (ΕΟΚ) αριθ. 2118/74.  Τα κράτη μέλη της Κοινότητας των Δέκα ανακοινώνουν κάθε ημέρα της αγοράς για κάθε προϊόν, τις τιμές με τους όρους που προβλέπονται στο άρθρο 6 στοιχείο α) του κανονισμού (ΕΟΚ) αριθ. 2118/74.  Ανακοινώνουν συγχρόνως:  - κατά το μέτρο του δυνατού τις προαναφερθείσες τιμές, πολλαπλασιασμένες με τους ισχύοντες συντελεστές,  - τα στοιχεία που προβλέπονται στο άρθρο 6 στοιχείο β) του εν λόγω κανονισμού, λαμβάνοντας υπόψη τις διατάξεις του άρθρου 152 παράγραφος 2 στοιχείο γ) της πράξης προσχώρησης,  - τα στοιχεία που προβλέπονται στο άρθρο 6 στοιχεία δ), ε), στ) και ζ) του εν λόγω κανονισμού.  Άρθρο 3  Οι ανακοινώσεις που αναφέρονται στο άρθρο 2 πραγματοποιούνται το αργότερο την επομένη της ημέρας της αγοράς στην οποία αναφέρονται.  Άρθρο 4  Ο παρών κανονισμός αρχίζει να ισχύει την 1η Ιανουαρίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 19 Δεκεμβρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 363 της 13. 12. 1989, σ. 3.  (2) ΕΕ αριθ. L 220 της 10. 8. 1974, σ. 20.  (3) ΕΕ αριθ. L 368 της 31. 12. 1985, σ. 1.